**Referat af AMG-møde på BI d. 08.06.2018:**

Til stede: Marianne Holmer **MH**, Mogens Flindt **MF**, Katrine Clement Kirkegaard **KCK**, Sonja Jacobsen **SJ** og Dina Holmgaard Skov **DHS**.

1. **Godkendelse af referat:**

Ingen bemærkninger

1. **Arbejdsulykker/ tilløb/ sygefravær:**

* Der er ikke flere kommentarer til sagen om vores praktikant, der fik noget ukendt kemikalie på huden ved håndleddet. Der er skrevet rapport.
* Sagen om den mindre brand i Nordcees GMO-lab: GMO får nye bedre slanger til alle bunsenbrændere. MH har givet grønt lys for indkøb af ligeledes nye slanger til alle bunsenbrændere i Oasen. DHS sender info om slangerne til Sonja, når det i GMO er blevet besluttet, hvilke der skal benyttes fremover.

Ang. nødstop til rørført brændgas i laboratorierne: nødstop var med i projektforslaget, men de blev taget ud. Der er nødstop alle steder, hvor der er studerende, men ikke i forskningslaboratorier. Peter forsøger at rejse sagen, så der kommer nødstop i alle laboratorier med rørført brændgas.

1. **Temadag:**

Programmet ligger næsten fast.

* Formiddagen: skal den være med samme emne/øvelse som på GRUS for laboranter (kulturen på Biologi)? Der er enighed om, at det er en god idé.

MH foreslår, at grupperne præsenterer sig selv på en levende måde (måske en video?), så vi kan finde ud af, om vi f.eks. skal søge nyt fælles-apparatur, kan vi deles om nogle ting eller måske lave projekter sammen.

* Eftermiddagen: ph.d. + post.doc planlægger at få lavet et førstehjælpskursus. Måske nogle TAP´er vil være med til det i stedet for deres eftermiddagsaktivitet? Måske værkstedet?
* Fotos er ved at blive hæng op dernede, så MH foreslår at lave en lille reception med Knud og Frede.
* Bål-steder er sat op. Måske nogle vil lave noget sjov bålmad? Dog ikke som noget der skal indgå i aftensmaden som sådan. Katrine/Mogens spørger gruppen (nogle er spejdere), om der er nogen, der har gode idéer til ”bålmad-for-sjov”. Det er en god idé med tilmelding. Rikke S. er i år den der sørger for generel tilmelding til Temadag/Staff Day.

1. **SDUs arbejdsmiljøvision (opsamling på stormødet):**

* Sonja sørger for, at Bente kommer på mail-listen, så hun i fremtiden bliver inviteret til f.eks. stormøde.
* MH gennemgår kort de to foredrag (Lars Brodersen, ”psykisk arbejdsmiljø på AAU”: og Mads Kristoffer Lund, ”På Forkant”) og fremhæver de allervigtigste punkter.
* MH præsenterer hvad vi på stormødet kom frem til, at vi kan bruge på vores Institut:

1. Mere synlighed omkring hvad vi i gruppen arbejder med. Foredragsholder Mads foreslog ”Trafiklys-opslagstavlen”: vores opgaver fordelt på grøn-gul-rød.

Grøn: rutineopgaver der er præget af forudsigelighed.

Gul: mere komplekse opgaver som udfordrer fagligt, men stadig indenfor den enkeltes kontrol.

Rød: opgaver der kræver overblik eller koncentration, korte deadlines eller tempokrav. På kanten af den enkeltes faglige kapacitet.

Opslagstavlen hænges på et synligt sted.

1. Vi vil gerne have implementeret en præsentation af vores arbejde 1-2 gange om året på torsdagsbrødsmøderne.
2. Rundering af psykisk arbejdsmiljø: det er egentlig noget vi allerede gør. MH spørger arbejdsmiljørepræsentanterne på møderne, hvordan det går ude i grupperne. Grupperne har hver deres måde at ”passe på hinanden”.

* Det blev vedtaget, at vi laver ”Trafiklys-opslagstavlen” for mere synlighed i fremtiden.

1. **Stay Sharp:**

* Mogens fortæller om hvordan Øko har fået implementeret en god måde at undgå/forebygge stress i gruppen på. Øko holder gruppemøde en gang om måneden og inden mødet har tre udvalgte personer været på rundering i psykisk arbejdsmiljø: Rikke taler med laboranterne, Anne taler med ph.d.-studerende og Mogens taler med VIP.
* MH foreslår, at vi i fremtiden ikke holder ledelsesmøder, fester, sociale ting osv. i maj måned pga. det store pres der ligger på VIP i den periode.

1. **Handsker (sag fra BMB):**

Vi har en god handske-politik på Biologi, så intet at rapportere.

1. **Handlingsplan:**
2. **Eventuelt:**

* Hvem er ansvarlig for opfyldning af førstehjælpskasserne i fællesområderne?

Kassen i Oasen: inden afholdelse af kursus/undervisning, så tjekker den kursus-tilknyttede laborant førstehjælpskassen og fylder op.

Kassen i akvarierummet: Birthe har flere gange fyldt op i kassen i akvarierummet, Katrine? beder hende om at fortsætte med det.

Kassen i postrummet på sekretariatsgangen: én fra sekretariatet tager sig af opfyldningen.

Kasserne i bilerne: Niels og Finn tjekker og fylder op.

* Katrine: ang. ”Procedure ved feltarbejde” så har hun fået indslag fra både Niels Svane (droner) og Kim L. (snorkling). Ang. Både/trailere, den tager Katrine i samarbejde med Rikke/Carina/Finn. Katrine sender et skema rund, som hun gerne vil have input til.

1. **Rundering:**

Rundering i akvarierum. Sonja tager kontakt til de personer, som vi havde lidt kommentarer til under runderingen.

Kommende runderinger:

~~Nordcee lab.~~

~~Tox/Fys lab.~~

~~Øko lab.~~

~~Værksted~~

~~Lyd- og adfærd-lab.~~

~~Akvarierum~~

Fællesarealer

Kontorer